విదర్భ క్రికెట్ జట్టు

విదర్భ క్రికెట్ జట్టు భారత దేశీయ ఫస్ట్-క్లాస్ క్రికెట్ పోటీ అయిన రంజీ ట్రోఫీ లోను, పరిమిత ఓవర్ల విజయ్ హజారే ట్రోఫీ లోను, సయ్యద్ ముస్తాక్ అలీ ట్రోఫీలలోనూ ఆడే భారత దేశీయ క్రికెట్ జట్టు. ఇది తూర్పు మహారాష్ట్రలోని విదర్భ ప్రాంతానికి ప్రాతినిధ్యం వహిస్తుంది. 2017 డిసెంబరులో 2017–18 రంజీ ట్రోఫీ టోర్నమెంటు సెమీ-ఫైనల్స్‌లో కర్ణాటకను 5 పరుగుల తేడాతో ఓడించి, చరిత్రలో మొదటిసారిగా రంజీ ట్రోఫీ ఫైనల్‌కు చేరుకున్నారు.   ఫైనల్లో ఢిల్లీని 9 వికెట్ల తేడాతో ఓడించి తొలి రంజీ ట్రోఫీని గెలుచుకుంది.  2018-19 రంజీ ట్రోఫీలో, నాగ్‌పూర్‌లో జరిగిన ఫైనల్‌లో సౌరాష్ట్రను 78 పరుగుల తేడాతో ఓడించి విదర్భ, విజయవంతంగా కిరీటాన్ని కాపాడుకుంది.

చరిత్ర 
విదర్భ మొదటిసారిగా 1957-58 సీజన్‌లో ఫస్ట్-క్లాస్ క్రికెట్ ఆడింది,  ఇతర సెంట్రల్ జోన్ జట్లతో 2001-02 వరకు పోటీపడింది. ఆ తర్వాత రంజీ ట్రోఫీ జోనల్ ప్రాతిపదికన జరగలేదు. 2017-18 సీజన్‌కు ముందు, విదర్భ అత్యుత్తమ సీజన్‌లు, రంజీ ట్రోఫీలో క్వార్టర్-ఫైనల్‌కు చేరిన 1970-71, 1995-96. 2002-03, 2011-12లో ప్లేట్ గ్రూప్ సెమీ-ఫైనల్‌కు చేరుకుంది. 2017-18 సీజన్ ప్రారంభం వరకు, విదర్భ 259 ఫస్ట్-క్లాస్ మ్యాచ్‌లు ఆడగా, ఇందులో 41 విజయాలు, 89 ఓటములు, 129 డ్రాలు ఉన్నాయి. 

విదర్భ ప్రధాన హోమ్ గ్రౌండ్ 2009 వరకు నాగ్‌పూర్‌లోని విదర్భ క్రికెట్ అసోసియేషన్ గ్రౌండ్‌గా ఉండేది. తరువాత నాగ్‌పూర్‌లోనే జమ్తాలో కొత్తగా విదర్భ క్రికెట్ అసోసియేషన్ స్టేడియం ను నిర్మించారు.

విదర్భ రికార్డు స్కోరు, 2019-20లో ఆంధ్రపై గణేష్ సతీష్ చేసిన 237.  ఒక ఇన్నింగ్స్‌లో అత్యుత్తమ బౌలింగ్ గణాంకాలు 1967-68లో మధ్యప్రదేశ్‌పై అరుణ్ ఒగిరాల్ 39 పరుగులకు 8 వికెట్లు,  2014-15లో గుజరాత్‌పై అక్షయ్ వాఖారే 162 పరుగులు ఇచ్చి 13 వికెట్లకు తీయడం.

ఆటగాళ్ళు

ప్రస్తుత స్క్వాడ్ 
కోచ్: ట్రెవర్ గాన్‌సాల్వెస్

అంతర్జాతీయ ఆటగాళ్ల పేర్లను బొద్దుగా చూపించాం

2023 జనవరి 24  నాటికి నవీకరించబడింది

కోచింగ్ సిబ్బంది 

 ప్రధాన కోచ్: ట్రెవర్ గోన్సాల్వేస్ 
 బ్యాటింగ్ కోచ్: యూసుఫ్ పఠాన్
 బౌలింగ్ కోచ్: సుబ్రొతో బెనర్జీ 
 అండర్-19 కోచ్: ఉస్మాన్ ఘనీ
 వీడియో విశ్లేషకుడు: అనిరుద్ధ దేశ్‌పాండే
 ట్రైనర్: అమీకుమార్ మొహంతి
 ఫిజియో: డాక్టర్ నీరజ్ కరంచందాని

మూలాలు 

భారతదేశం లోని దేశీయ క్రికెట్ జట్లు